সিলেটভিউ ডেস্ক :: এইতো কিছু দিন আগে ঝড় ওঠেছিলো বিশ্বনাথ আওয়ামী লীগ নেতা পংকি খানকে নিয়ে। তাকে নিয়ে আলোচনা-সমালোচনামুখর ছিলো গোটা বিশ্বনাথ। এমনকি এর ঝাপটা গোটা সিলেট বিভাগের আওয়ামী পরিবারের মধ্যেও পৌঁছেছে। তবে পংকি খান গত শনিবার কেন্দ্রীয় সাধারণ সম্পাদকের সাথে তার কুশল বিনিময়ের মাধ্যমে বেশ ভালোভাবেই জানিয়ে দিয়েছেন তিনি আওয়ামী লীগের মানুষ। সিলেট জেলা ও মহানগর আওয়ামী লীগের সদস্য সংগ্রহ এবং নবায়ন অনুষ্ঠানের মঞ্চে পংকি খানকে দেখা গেছে কেন্দ্রীয় সাধারণ সম্পাদক ওবায়দুল কাদেরের সাথে করমর্দন করতে। এ সময় তাদের দু’জনকেই দেখা গেছে।